கேள்வி: ச. து. சுப்பிரமணிய யோகி - தொடக்க வாழ்க்கை என்பது என்ன?
பதில்: இன்றைய கேரளம் இடுக்கி மாவட்டம் தொடுபுழா நகரை அடுத்த எலப்பள்ளி என்ற சிற்றூரில் 30 நவம்பர் 1904 அன்று மீனாட்சியம்மாள்-துரைசாமி இணையருக்கு மகனாய்ப் பிறந்தார். இவரது இயற்பெயர் சுப்பிரமணியன். இவருக்குப்பின் இராமச்சந்திரன் எனும் தம்பி பிறந்தார். இவர்களின் தந்தை துரைசாமி, ஐதராபாத்து (இந்தியா) நகரில் வழக்கறிஞராகப் பணியாற்றியவர். பாரசீக மொழி, உருது, இந்தி ஆகிய மொழிகளில் புலமை பெற்றவர். இசுலாம் புனித நூலான திருக்குர்ஆன் சிறப்புகளையும் உட்பொருளையும் விளக்குவதில் புகழ்பெற்றவர். சுப்பிரமணியன் இவரிடமிருந்தே ஆங்கிலம் கற்றார். துரைசாமி தன் 38-ஆம் அகவையில் நோய்வாய்ப்பட்டு மறைந்தபின் மீனாட்சியம்மாள், தம் மகன்களுடன் இன்றைய தமிழ்நாடு சேலம் மாவட்டம் உள்ள சங்ககிரி நகருக்குக் குடிபெயர்ந்தார். அதன்பின் சுப்பிரமணியன், சங்ககிரி தொடக்கப் பள்ளியிலும் பின்னர் ஈரோடு மகாஜன உயர்நிலைப் பள்ளியிலும் பயின்று அகவையில் பெற்றார். இளமையிலேயே தமிழ், ஆங்கிலம், சமசுகிருதம் ஆகிய மொழிகளில் புலமை பெற்று விளங்கினார். தமது ஒன்பதாவது வயதில் ''பாலபாரதி'' பட்டம் பெற்றார். 1925-இல் கமலாம்பாள் என்பவரைத் திருமணம் செய்தார் . நாளடைவில் ''சங்ககிரி துரைசாமி சுப்பிரமணிய யோகியார்'' ஆனார்.
கேள்வி: ச. து. சுப்பிரமணிய யோகி - இதழாசிரியராக என்பது என்ன?
பதில்: "தேசபக்த கீதம்" என்ற கவிதை நூலை 1924ஆம் ஆண்டு, முதன் முதலாக வெளியிட்டார். *புதுமை *பித்தன் *குடிநூல் *குமாரவிகடன் *சுதந்திர சங்கு *ஆனந்தபோதினி ஆகிய இதழ்களில் ஆசிரியராகவும், உதவி ஆசிரியராகவும் பணியாற்றியுள்ள யோகி. த இந்து நாளிதழில் தமிழ் மற்றும் ஆங்கில நூல்களுக்கு விமர்சன உரையும் எழுதியுள்ளார்.
கேள்வி: ச. து. சுப்பிரமணிய யோகி - நூல்கள் இயற்றல் பற்றி விளக்கவும்.
பதில்: 1935ஆம் ஆண்டு நடைபெற்ற இந்திய தேசிய காங்கிரசின் பொன்விழா கவிதைப் போட்டியில் கலந்து கொண்டு தங்கப் பதக்கம் வென்றார். *தேசபக்த கீதம் *தமிழ்க்குமரி *கதையைக் கேளடா தமிழா *மேரி மக்தலேனா (1946) - ஸ்டார் பிரசுரம் ஆகிய கவிதை நூல்களையும், *"கவி உலகில் கம்பர்" என்ற உரைநடை நூலையும் *"குளத்தங்கரைக் குயில்கள்", *"மரண தாண்டவம்" ஆகிய சிறுகதைத் தொகுப்புகளையும் *"காமினி", *"பவானி", *"நவபாரதம்" ஆகிய கவிதை நாடகங்களையும் *"எனது சிறைவாசம்" என்ற தன் வரலாற்றையும் *"கவிபாரதி" என்ற திறனாய்வையும் *"கொங்கர் குறவஞ்சி" என்ற நாட்டிய நாடகத்தையும் * சாத்தனார் எழுதிய கூத்த நூலுக்கு (பரதநாட்டியம் பற்றியது) பொழிப்புரையும் பதவுரையும் எழுதியுள்ளார்.
கேள்வி: ச. து. சுப்பிரமணிய யோகி - திரைப்படத் துறையில் பற்றி தகவல் சொல்.
பதில்: * இரு சகோதரர்கள் (1936) * பக்த அருணகிரி (1937) * அதிர்ஷ்டம் (திரைப்படம்) (1939) * கிருஷ்ணகுமார் (1941) * லட்சுமி (திரைப்படம்) (1953) * கிருஷ்ண பக்தி (1949, திரைக்கதை,, வசனம்) ஆகிய தமிழ்த் திரைப்படங்களுக்குக் கதை, திரைக்கதை, வசனம், பாடல்கள் எழுதியதுடன், அவற்றைத் தானே இயக்கியும் உள்ளார். திரைப்படத்தின் மூலம் சமுதாயச் சீர்திருத்தக் கருத்துகளைப் பரப்பி, அரும்பாடுபட்டுள்ளார் யோகியார்.1963ஆம் ஆண்டு தமிழ்நாடு சங்கீத நாடக சங்கம், யோகியாருக்கு, சிறந்த திரைப்பட வசன கர்த்தாவுக்கான தங்கப் பதக்கம் வழங்கிப் பாராட்டியது.